รถไฟฟ้าบีทีเอส สายสุขุมวิท
รถไฟฟ้าเฉลิมพระเกียรติ 6 รอบพระชนมพรรษา สาย 1 หรือ รถไฟฟ้าบีทีเอส สายสุขุมวิท หรือ รถไฟฟ้าสายสีเขียวอ่อน เป็นส่วนหนึ่งของแผนแม่บทระบบขนส่งมวลชนทางราง ในกรุงเทพมหานครและปริมณฑล โดยจะครอบคลุมพื้นที่กรุงเทพมหานคร, จังหวัดปทุมธานี และจังหวัดสมุทรปราการ เปิดให้บริการครั้งแรกในปี พ.ศ. 2542 ระยะทาง 17 กิโลเมตร ต่อมาในปี พ.ศ. 2554 ได้เปิดใช้งานส่วนต่อขยาย อ่อนนุช-แบริ่ง พ.ศ. 2560 ได้เปิดใช้งานส่วนต่อขยายไปจนถึงสำโรง และปี พ.ศ. 2561 ได้เปิดใช้งานส่วนต่อขยายไปจนถึงสมุทรปราการ สามารถเชื่อมต่อกับสายสีลม ที่สถานีสยาม
รถไฟฟ้าบีทีเอส สายสุขุมวิท เป็นระบบรถไฟฟ้าที่มีโครงสร้างเป็นทางยกระดับเหนือพื้นดินตลอดโครงการ ดำเนินการโดย บริษัท ระบบขนส่งมวลชนกรุงเทพ จำกัด (มหาชน) หรือ BTSC ซึ่งเป็นบริษัทลูกของกลุ่มบริษัท บีทีเอส กรุ๊ป โฮลดิ้งส์ ที่ได้รับสัมปทานโครงการภายในกรอบระยะเวลา 30 ปีจากกรุงเทพมหานคร และ บริษัท กรุงเทพธนาคม จำกัด ซึ่งเป็นรัฐวิสาหกิจของกรุงเทพมหานคร ซึ่งได้รับสัมปทานโครงการจากกรุงเทพมหานครเช่นเดียวกัน มีแนวเส้นทางเป็นแนวเหนือ-ตะวันออก พาดผ่านพื้นที่สามจังหวัด ได้แก่ กรุงเทพมหานคร, จ.ปทุมธานี และ จ.สมุทรปราการ เริ่มต้นเส้นทางจากบริเวณย่านลำลูกกา จ.ปทุมธานี วิ่งไปตามแนวถนนลำลูกกา จากนั้นเบี่ยงซ้ายเข้าถนนเลียบเส้นทางกับกรมควบคุมการปฏิบัติทางอากาศของกองทัพอากาศ เข้าสู่เขตกรุงเทพมหานคร วิ่งผ่านพื้นที่สำคัญหลายแห่ง อาทิ กองทัพอากาศ, กรมทหารราบที่ 11 รักษาพระองค์, ม.ศรีปทุม, ม.เกษตรศาสตร์ จากนั้นเข้าสู่พื้นที่กรุงเทพมหานครชั้นในที่บริเวณแยกรัชโยธิน วิ่งมาจนถึงปากทางห้าแยกลาดพร้าว ยกระดับข้ามดอนเมืองโทลล์เวย์ เข้าถนนพหลโยธิน ผ่านอนุสาวรีย์ชัยสมรภูมิ เมื่อถึงแยกปทุมวันแนวเส้นทางจะเลี้ยวซ้ายเข้าถนนพระรามที่ 1 และมุ่งตรงไปยังถนนเพลินจิต และถนนสุขุมวิท เพื่อเข้าเขตจังหวัดสมุทรปราการ ผ่านพื้นที่สำคัญของจังหวัดสมุทรปราการอีกหลายแห่ง อาทิ พิพิธภัณฑ์ช้างเอราวัณ, โรงเรียนนายเรือ, ศาลากลางจังหวัดสมุทรปราการ และสิ้นสุดเส้นทางทั้งโครงการที่ย่านบางปู บริเวณสถานตากอากาศบางปู จังหวัดสมุทรปราการ รวมระยะทางทั้งสิ้น 52.65 กิโลเมตร นับเป็นเส้นทางระบบขนส่งมวลชนที่ยาวที่สุดในกรุงเทพมหานคร แนวเส้นทางจะเน้นขนส่งผู้โดยสารจากชานเมืองทั้งฝั่งเหนือและฝั่งตะวันออกให้เข้าสู่พื้นที่ใจกลางกรุงเทพมหานคร พื้นที่ท่องเที่ยว, สถานบันเทิง และเขตเศรษฐกิจชั้นในตามแนวถนนสุขุมวิทได้อย่างรวดเร็ว
จังหวัดปทุมธานี ตำบลบึงคำพร้อย, ตำบลลาดสวาย และตำบลคูคต อำเภอลำลูกกา กรุงเทพมหานคร แขวงสนามบิน เขตดอนเมือง แขวงคลองถนน เขตสายไหม แขวงอนุสาวรีย์ เขตบางเขน แขวงลาดยาว และแขวงจตุจักร เขตจตุจักร แขวงสามเสนใน และแขวงพญาไท เขตพญาไท แขวงถนนพญาไท, แขวงทุ่งพญาไท และแขวงถนนเพชรบุรี เขตราชเทวี แขวงปทุมวัน และแขวงลุมพินี เขตปทุมวัน แขวงคลองเตย, แขวงคลองตัน และแขวงพระโขนง เขตคลองเตย แขวงคลองเตยเหนือ, แขวงคลองตันเหนือ และแขวงพระโขนงเหนือ เขตวัฒนา แขวงพระโขนงใต้ และแขวงบางจาก เขตพระโขนง แขวงบางนาเหนือ และแขวงบางนาใต้ เขตบางนา จังหวัดสมุทรปราการ ตำบลสำโรงเหนือ, ตำบลเทพารักษ์, ตำบลปากน้ำ, ตำบลท้ายบ้านใหม่ และตำบลบางปูใหม่ อำเภอเมืองสมุทรปราการ
แนวเส้นทางเป็นเส้นทางยกระดับทั้งโครงการ มีจุดเริ่มต้นจากสถานีหมอชิต บริเวณจุดตัดรถไฟฟ้ามหานคร สายเฉลิมรัชมงคล มุ่งตรงไปทางทิศใต้ตามแนวถนนพหลโยธิน จากนั้นหักโค้งผ่านอนุสาวรีย์ชัยสมรภูมิ ผ่านจุดตัดรถไฟฟ้าเชื่อมท่าอากาศยานสุวรรณภูมิ และทางรถไฟสายตะวันออกที่สถานีพญาไท และเลี้ยวซ้ายเข้าถนนพระรามที่ 1 บริเวณแยกปทุมวันเชื่อมต่อกับ รถไฟฟ้าบีทีเอส สายสีลม ที่สถานีสยาม จากนั้นมุ่งตรงไปยังถนนเพลินจิต และถนนสุขุมวิท เข้าสู่พื้นที่เศรษฐกิจตามแนวถนนสุขุมวิท จากนั้นข้ามคลองพระโขนงเข้าสู่พื้นที่ชานเมืองฝั่งตะวันออก ลอดใต้ทางพิเศษบูรพาวิถี เข้าสู่สถานีบางนา และมุ่งหน้าตรงเข้าสู่จังหวัดสมุทรปราการ ที่สถานีสำโรง จากนั้นวิ่งต่อไปตามแนวถนนสุขุมวิท ข้ามถนนกาญจนาภิเษกฝั่งใต้ (ทางพิเศษบางพลี-สุขสวัสดิ์) แล้วมุ่งหน้าไปทางทิศตะวันออกเฉียงใต้ตามแนวถนนสุขุมวิท และสิ้นสุดเส้นทางทั้งระบบที่สถานีเคหะฯ รวมระยะทางทั้งสิ้น 37.02 กิโลเมตร นับเป็นเส้นทางรถไฟฟ้าขนส่งมวลชนที่ยาวที่สุดในกรุงเทพมหานครและปริมณฑล
ภายในปี พ.ศ. 2562 - พ.ศ. 2563 แนวเส้นทางจะขยายจากปลายสายทางที่สถานีหมอชิต ตามแนวถนนพหลโยธิน ข้ามทางยกระดับอุตราภิมุข เข้าสู่สถานีห้าแยกลาดพร้าว และมุ่งหน้าต่อไปยังจังหวัดปทุมธานี เพื่อสิ้นสุดเส้นทางทั้งโครงการที่สถานีคูคต รวมระยะทาง 19 กิโลเมตร
ผู้โดยสารสามารถเปลี่ยนเส้นทางไปยังเส้นทางอื่นๆ ในระบบขนส่งมวลชนกรุงเทพมหานคร ได้ที่สถานีดังต่อไปนี้
สยาม: สายสีลม เพลินจิต: สายสีฟ้า ทองหล่อ: สายสีเทา พระโขนง: สายสีเทา
ผู้โดยสารสามารถเปลี่ยนไปใช้รถไฟฟ้ามหานครได้ที่
สถานีหมอชิต เชื่อมต่อโดยตรงกับ สถานีสวนจตุจักร ของรถไฟฟ้ามหานคร สถานีอโศก เชื่อมต่อโดยตรงกับ สถานีสุขุมวิท ของรถไฟฟ้ามหานคร สถานีศาลาแดง เชื่อมต่อโดยตรงกับ สถานีสีลม ของรถไฟฟ้ามหานคร
ผู้โดยสารสามารถเปลี่ยนไปใช้รถไฟฟ้าเชื่อมท่าอากาศยานสุวรรณภูมิหรือแอร์พอร์ทลิงก์ ได้ที่ สถานีพญาไท โดยทางการรถไฟแห่งประเทศไทยได้สร้างทางเชื่อมต่อโดยตรงจากสถานีพญาไทของโครงการแอร์พอร์ทลิงก์มายังสถานีพญาไทของรถไฟฟ้าบีทีเอส ซึ่งสถานีรถไฟฟ้าบีทีเอสได้ติดตั้งประตูเครื่องตรวจตั๋วโดยสารอัตโนมัติเพิ่มเติมบริเวณกลางสถานี ทำให้พื้นที่ที่ผ่านเครื่องตรวจตั๋วโดยสารแล้ว (paid area) ถูกแบ่งออกเป็น 2 ส่วนในลักษณะเดียวกันกับสถานีสยาม เพื่อเพิ่มความสะดวกสำหรับผู้ที่จะต่อรถเดินทางไปยังสนามบินสุวรรณภูมิ
ผู้โดยสารสามารถเปลี่ยนไปใช้รถไฟฟ้าเส้นทางสายรองอื่นๆ ได้ที่
วัดพระศรีมหาธาตุ: สายสีชมพู มหาวิทยาลัยเกษตรศาสตร์: สายสีน้ำตาล พหลโยธิน 24: สายสีเหลือง สำโรง: สายสีเหลือง
ผู้ให้บริการรถไฟฟ้า บีทีเอส เคยให้บริการรถโดยสารรับส่งในสถานที่สำคัญบางสถานี หรือที่เรียกว่า<b data-parsoid='{"dsr":[10496,10529,3,3]}'>รถชัตเทิลบัส (Shuttle Bus) 5 สายดังนี้
หมอชิต-มหาวิทยาลัยเกษตรศาสตร์ คลองตัน-เอกมัย ทองหล่อ-พร้อมพงษ์ อ่อนนุช-เซ็นทรัลซิตี้บางนา เพลินจิต-ออลซีซั่นเพลส
โดยบริการรถรับส่งนี้ไม่คิดค่าโดยสาร แต่จำเป็นต้องใช้คูปองซึ่งขอรับได้จากเจ้าหน้าที่จำหน่ายบัตรโดยสารที่สถานี เวลาให้บริการคือ 6.30-22.30 น
ปัจจุบันได้ยกเลิกบริการดังกล่าวทุกเส้นทางแล้วตั้งแต่วันที่ 31 สิงหาคม พ.ศ. 2549
นอกจากนี้ยังมีเอกชนให้บริการรถรับส่งจากสถานีรถไฟฟ้าบีทีเอสใกล้เคียงไปยังสถานที่ แต่ละฝ่ายให้บริการอยู่ โดยปัจจุบันมีดังนี้
หมอชิต-อิมแพ็ค เมืองทองธานี อโศก-บิ๊กซี เอ็กซ์ตร้า พระราม 4 อุดมสุข-เซ็นทรัลพลาซา บางนา-อิเกีย บางนา อ่อนนุช-เซ็นทรัลพลาซา บางนา-เมกา บางนา
โดยบริการดังกล่าวไม่เสียค่าบริการ ยกเว้นเส้นทางหมอชิต-อิมแพ็ค เมืองทองธานีจะเก็บค่าโดยสาร 25 บาทต่อเที่ยว เนื่องจากเส้นทางหลักต้องผ่านทางด่วน
ในบางสถานีผู้โดยสารสามารถเดินจากสถานีไปยังอาคารต่างๆ ในบริเวณใกล้เคียงได้ดังนี้
โรงพยาบาลภูมิพลอดุลยเดช: โรงพยาบาลภูมิพลอดุลยเดช (ในอนาคต) รัชโยธิน: เมเจอร์ ซีนีเพล็กซ์ รัชโยธิน, เอสซีบีปาร์คพลาซา (ธนาคารไทยพาณิชย์ สำนักงานใหญ่) (ในอนาคต) ห้าแยกลาดพร้าว: เซ็นทรัลพลาซา ลาดพร้าว (ในอนาคต) หมอชิต: เดอะไลน์ จตุจักร-หมอชิต อนุสาวรีย์ชัยสมรภูมิ: เซ็นจูรี่ เดอะมูฟวี่ พลาซ่า อนุสาวรีย์ชัยฯ, มอลล์วิคตอรี่, เซ็นเตอร์วัน, แฟชั่นมอลล์ พญาไท: อาคาร CP TOWER 3 ราชเทวี: โรงแรมเอเชีย สยาม: เซ็นทรัลเวิลด์, สยามสแควร์วัน, สยามเซ็นเตอร์, สยามพารากอน ชิดลม: เซ็นทรัล ชิดลม, เซ็นทรัล เอ็มบาสซี, อาคารเมอร์คิวรี่เพลส, เซ็นทรัลเวิลด์, เอราวัณบางกอก, อัมรินทร์, เกษรพลาซา, การไฟฟ้านครหลวง สำนักงานเพลินจิต (ในอนาคต) เพลินจิต: อาคารปาร์ค เวนเจอร์, โนเบิล เพลินจิต, อาคารเวฟเพลส, โฮมโปรพลัส สาขาเพลินจิต, เซ็นทรัล เอ็มบาสซี, ธนาคารกรุงศรีอยุธยา สำนักงานเพลินจิต (ในอนาคต) นานา: ไฮแอท รีเจนซี สุขุมวิท อโศก: Exchange Tower, ตึก Interchange 21, โรงแรมเชอราตันแกรนด์ สุขุมวิท, ไทม์สแควร์, โรบินสัน สุขุมวิท​ (โรงแรมเวสตินแกรนด์ สุขุมวิท), เทอร์มินัล 21 อโศก, โรงแรมแกรนด์เซ็นเตอร์พอยท์ สุขุมวิท-เทอร์มินัล 21,โรงแรมพาร์ค พลาซา สุขุมวิท, ดิเอ็มสเฟียร์ พร้อมพงษ์: ดิเอ็มโพเรียม, ดิเอ็มควอเทียร์, ดิเอ็มสเฟียร์, โรงแรมฮอลลิเดย์อินน์ สุขุมวิท 24, โรงแรมเรดิสันบลู กรุงเทพ, อาคารจัสมินซิตี้ ทองหล่อ: โนเบิล รีมิกซ์ 2 เอกมัย: ศูนย์การแพทย์บางกอกเมดิเพล็กซ์ เซ็นเตอร์, เกตเวย์ เอกมัย, โรงภาพยนตร์เมเจอร์ซีนีเพล็กซ์ สุขุมวิท-เอกมัย, สหกรณ์กรุงเทพ พระโขนง: ดับเบิลยู ดิสทริกต์ (ในอนาคต) อ่อนนุช: เทสโก้ โลตัส สุขุมวิท 50, เซ็นจูรี่ เดอะมูฟวี่ พลาซ่า สุขุมวิท ปุณณวิถี: วันโอวัน เดอะเทิร์ดเพลส, ทรูดิจิตอลปาร์ค อุดมสุข: แบงค็อก มอลล์, สถานีขนส่งผู้โดยสารกรุงเทพ (บางนา) บางนา: ศูนย์นิทรรศการและการประชุมไบเทค, เดอะคอสท์ บางนา สำโรง: อิมพีเรียลเวิลด์ สำโรง, เมโทรโพลิส สำโรง ปู่เจ้า: บิ๊กซี จัมโบ้ สำโรง 2 แพรกษา: บิ๊กซี สมุทรปราการ, โรบินสัน ไลฟ์สไตล์ สมุทรปราการ
เป็นระบบรถไฟฟ้าขนาดหนัก (heavy rail transit) ทางวิ่ง ยกระดับที่ความสูง 12 เมตรตลอดทั้งโครงการ ยกเว้น ช่วงข้ามทางพิเศษศรีรัช และทางพิเศษเฉลิมมหานครมีความสูง 17 เมตร ช่วงข้ามทางพิเศษบางพลี-สุขสวัสดิ์ (ถนนกาญจนาภิเษกด้านใต้) มีความสูง 28 เมตร และช่วงข้ามทางยกระดับอุตราภิมุขและถนนพหลโยธินกับถนนวิภาวดีรังสิตมีความสูง 26 เมตร ขนาดราง 1.435 เมตร (European standard guage) โดยมีรางที่ 3 ขนานไปกับรางวิ่งสำหรับจ่ายกระแสไฟฟ้าให้กับตัวรถ ตัวรถเป็นรถปรับอากาศขนาดกว้าง 3.2 เมตร ยาว 20-24 เมตร สูงประมาณ 3.7 เมตร ความจุ 320 คนต่อคัน ต่อพวงได้ 3-6 คันต่อขบวน ใช้ไฟฟ้ากระแสตรง 750 โวลท์ ป้อนระบบขับเคลื่อนรถ สามารถรองรับผู้โดยสารได้ 50,000 คนต่อชั่วโมงต่อทิศทาง ใช้ระบบอาณัติสัญญาณเดินรถด้วยระบบอัตโนมัติจากศูนย์ควบคุมการเดินรถ และใช้ระบบเก็บค่าโดยสารอัตโนมัติ
เส้นทางช่วงหมอชิต-แบริ่ง จะใช้ศูนย์ซ่อมบำรุงใหญ่หมอชิต (ที่ทำการ บริษัท ระบบขนส่งมวลชนกรุงเทพ จำกัด (มหาชน) ในปัจจุบัน) ร่วมกับสายสีเขียวเข้ม ช่วงแบริ่ง-สมุทรปราการ จะใช้ศูนย์ซ่อมบำรุงสมุทรปราการ (บางปิ้ง) และช่วงหมอชิต-คูคต จะใช้ศูนย์ซ่อมบำรุงคูคต ระบบเดินรถทั้งระบบมีศูนย์ควบคุมการเดินรถกลางอยู่ที่ศูนย์ซ่อมบำรุงใหญ่หมอชิต
จุดจอดแล้วจร (park and ride) โดยจะมีอาคารจอดรถ 3 แห่งที่ สถานีคูคต (สถานีต้นทาง) สถานีแยก คปอ. และสถานีเคหะฯ (สถานีปลายทาง) ส่วนบริเวณสถานีหมอชิต (เข้าศูนย์ซ่อมบำรุงใหญ่) จะเป็นลานจอดรถ
มีทั้งหมด 55 สถานี เป็นสถานียกระดับทั้งหมด
สถานีมีความยาวประมาณ 150 เมตร มีประตูชานชาลา (platform screen door) ความสูงแบบ Half-Height ในบางสถานี ออกแบบให้หลบเลี่ยงสาธารณูปโภคใต้ดินและบนดิน และรักษาสภาพผิวจราจรบนถนนมากที่สุด และมีเสายึดสถานีอยู่บริเวณเกาะกลางถนน
ความยาว 4 ตู้ต่อ 1 ขบวน ต่อ 1 ขบวน จำนวน 35 ขบวน สายที่ให้บริการ สายสุขุมวิท
รถรุ่น ซีเมนส์ โมดูลาร์ เมโทร ที่ประกอบขึ้นเป็นรถ 1 ขบวนมีทั้งหมด 3 แบบคือ
A-Car มีระบบขับเคลื่อนและมีห้องคนขับ B-Car มีระบบขับเคลื่อน แต่ไม่มีห้องคนขับ C-Car ไม่มีทั้งระบบขับเคลื่อน และห้องคนขับ
ในระบบรถไฟฟ้าบีทีเอสที่ให้บริการในสายสุขุมวิทปัจจุบัน มีเพียงแค่ A-Car และ C-Car เท่านั้น โดยใน 1 ขบวนจะมี A-Car อยู่ที่หัวและท้ายขบวนจำนวน 2 ตู้ และมี C-Car อยู่กลางขบวนรถ 2 ตู้ สามารถต่อพ่วงเพิ่มได้สูงสุดถึง 6 ตู้ต่อ 1 ขบวน มีความยาวอยู่ที่ 85.30 เมตร และมีความกว้าง 3.20 เมตร มีประตูเลื่อนกว้าง 1.40 เมตร จำนวน 24 บานต่อ 1 ขบวน (แบบ 3 ตู้ต่อ 1 ขบวน) หรือ 32 บานต่อ 1 ขบวน (แบบ 4 ตู้ต่อ 1 ขบวน) ตัวถังรถทำจากเหล็กปลอดสนิม ติดตั้งระบบปรับอากาศ พร้อมหน้าต่างชนิดกันแสง รถไฟฟ้าสามารถขับเคลื่อนได้โดยใช้แรงดันไฟฟ้า 750 Vdc โดยรับจากรางส่งที่ 3
ความจุผู้โดยสารต่อรถไฟฟ้า 1 ขบวน
ความจุผู้โดยสารรวม 1 ขบวน (3 ตู้) ที่ 8 คน/ตารางเมตร ประมาณ 1,106 คน ความจุผู้โดยสารรวม 1 ขบวน (4 ตู้) ที่ 8 คน/ตารางเมตร ประมาณ 1,490 คน ความจุผู้โดยสาร 1 ตู้ (นั่ง + ยืน) ประมาณ 368 คน จำนวนที่นั่ง 1 ตู้ 42 ที่นั่ง จำนวนที่นั่ง 1 ขบวน (แบบ 3 ตู้ต่อ 1 ขบวน) 126 ที่นั่ง จำนวนที่นั่ง 1 ขบวน (แบบ 4 ตู้ต่อ 1 ขบวน) 168 ที่นั่ง
เพื่อเป็นการรองรับจำนวนผู้โดยสารที่เพิ่มมากขึ้นถึง 900,000 คนต่อเที่ยววัน รวมถึงเป็นการเตรียมการเดินรถในส่วนต่อขยายแบริ่ง-สมุทรปราการ และหมอชิต-สะพานใหม่-คูคต บีทีเอสซีจึงทำการสั่งซื้อขบวนรถเพิ่ม 46 ขบวน 184 ตู้ แบบต่อพ่วง 4 ตู้/ขบวน จากทั้งหมดสองโรงงาน มูลค่าการลงทุนกว่าหมื่นล้านบาท โดยเงินลงทุนส่วนหนึ่งมาจากกองทุนรวมโครงสร้างพื้นฐานระบบขนส่งมวลชนทางราง บีทีเอสโกรท และส่วนหนึ่งได้มาจากเงินกู้จากสถาบันการเงินในประเทศ ซึ่งทั้งสองโรงงานมีรายละเอียดการสั่งซื้อดังนี้
ซีเมนส์ โมบิลิตี: สั่งซื้อขบวนรถรุ่น ซีเมนส์ อินสไปโร 22 ขบวน 88 ตู้ สำหรับใช้รองรับในช่วงแบริ่ง-สมุทรปราการ 12 ขบวน อีก 7 ขบวนรองรับเส้นทางปัจจุบัน หมอชิต-แบริ่ง และ สนามกีฬาแห่งชาติ-บางหว้า และอีก 3 ขบวน เป็นขบวนสำรอง ซีอาร์อาร์ซี: สั่งซื้อขบวนรถรุ่น บอมบาร์ดิเอร์ โมเวีย แบบเดียวกับที่ให้บริการในปัจจุบัน (EMU Type-B) 24 ขบวน 96 ตู้ สำหรับใช้เดินรถในส่วนต่อขยาย หอวัง-สะพานใหม่-คูคต 21 ขบวน และอีก 3 ขบวน เป็นขบวนสำรอง
โดยทั้งสองรุ่นมีรายละเอียดการประกอบและชิ้นส่วนที่ได้มาตรฐาน รองรับเทคโนโลยีสมัยใหม่ และมีการติดตั้งกล้องวงจรปิดภายในขบวนรถไฟฟ้าเพื่อความปลอดภัย ซึ่งจะเริ่มจัดส่งมายังประเทศไทยในปี พ.ศ. 2561 โดยขบวนรถของซีเมนส์ จะถูกจัดส่งและทำการทดสอบการวิ่งโดยจะจอดไว้ที่ศูนย์ซ่อมบำรุงสมุทรปราการ และจะพร้อมให้บริการทั้งหมดพร้อมกับการเสร็จสิ้นด้านงานระบบรถไฟฟ้าของส่วนต่อขยายสายสีเขียวช่วง แบริ่ง-สมุทรปราการ ในปี พ.ศ. 2561 ในขณะที่ขบวนรถของฉางชุน (CRRC) จะพร้อมให้บริการทั้งหมดพร้อมกับการเสร็จสิ้นด้านงานระบบรถไฟฟ้าของส่วนต่อขยายสายสีเขียวช่วง หมอชิต-สะพานใหม่-คูคต ในปี พ.ศ. 2562
หน่วยงานที่รับผิดชอบ การรถไฟฟ้าขนส่งมวลชนแห่งประเทศไทย พื้นที่ที่เส้นทางผ่าน เทศบาลตำบลบางปู อ.เมืองสมุทรปราการ จ.สมุทรปราการ เส้นทาง หลังจากผ่านสถานีเคหะฯรถไฟฟ้าจะวิ่งต่อไปบนถนนสุขุมวิท จากนั้นเข้าสู่สถานีสวางคนิวาสเป็นสถานีแรก และจะวิ่งสู่สถานีเมืองโบราณ, สถานีศรีจันทร์ประดิษฐ์ และสิ้นสุดโครงการส่วนต่อขยายฝั่งตะวันออกที่สถานีบางปู โดยปัจจุบันส่วนต่อขยายส่วนนี้ได้ถูกรวมเอาไว้เป็นสัญญาการก่อสร้างของร่างสัญญาสัมปทานฉบับใหม่ ที่จะเปิดให้เอกชนเข้ามาประมูลโครงการ และรับบริหารโครงการต่อจาก บมจ. ระบบขนส่งมวลชนกรุงเทพ ดูเพิ่มที่ สัญญาร่วมลงทุน สถานี สถานียกระดับ 4 สถานี เปิดบริการ ยังไม่กำหนด
หน่วยงานที่รับผิดชอบ การรถไฟฟ้าขนส่งมวลชนแห่งประเทศไทย พื้นที่ที่เส้นทางผ่าน เขตจตุจักร, เขตบางเขน, เขตดอนเมือง, เขตสายไหม กรุงเทพมหานคร และ อ.ลำลูกกา จ.ปทุมธานี เส้นทาง หลังจากผ่านสถานีหมอชิตรถไฟฟ้าจะยกระดับแล้วข้ามทางยกระดับอุตราภิมุข (ดอนเมืองโทลล์เวย์) ที่บริเวณห้าแยกลาดพร้าว และวิ่งไปบนถนนพหลโยธินจากนั้นเข้าสู่สถานีห้าแยกลาดพร้าวบริเวณด้านหน้าห้างสรรพสินค้าเซนทรัลพลาซ่า ลาดพร้าวเป็นสถานีแรก และจะวิ่งสู่สถานีพหลโยธิน 24 สถานีรัชโยธิน, สถานีเสนานิคม ผ่านสถานีมหาวิทยาลัยเกษตรศาสตร์ ที่บริเวณด้านข้างของมหาวิทยาลัยเกษตรศาสตร์ วิทยาเขตบางเขน จากนั้นเข้าสู่ สถานีกรมป่าไม้, สถานีบางบัว, สถานีกรมทหารราบที่ 11, สถานีวัดพระศรีมหาธาตุ ,สถานีพหลโยธิน 59, สถานีสายหยุด, สถานีสะพานใหม่ หลังจากนั้น รถไฟฟ้าจะวิ่งไปตามแนวถนนพหลโยธินเข้าสู่สถานีโรงพยาบาลภูมิพลอดุลยเดช, สถานีพิพิธภัณฑ์กองทัพอากาศ และ สถานีแยก คปอ. จากนั้นเส้นทางจะเลี้ยวขวาเข้าสู่ถนนที่การรถไฟฟ้าขนส่งมวลชนแห่งประเทศไทยได้ทำการตัดขึ้นมาใหม่ใกล้กับกรมควบคุมการปฏิบัติทางอากาศของกองทัพอากาศ[2] ข้ามคลองสอง เข้าสู่แนวถนนลำลูกกา และสิ้นสุดที่ สถานีคูคต ซึ่งเป็นสถานีปลายทาง ปัจจุบันอยู่ในระหว่างการก่อสร้าง สถานี สถานียกระดับ 16 สถานี ศูนย์ซ่อมบำรุง รองรับรถไฟฟ้าได้ 22 ขบวน โดยบีทีเอสซีจะใช้ศูนย์นี้เป็นศูนย์ฝึกอบรมภาคพื้นสาขาปทุมธานี ในขณะที่โรงจอดและศูนย์ซ่อมบำรุงจะใช้จอดและซ่อมบำรุงรถไฟฟ้าซีอาร์อาร์ซีจำนวน 41 ขบวน เปิดให้บริการ เฉพาะสถานีห้าแยกลาดพร้าว ประมาณเดือน สิงหาคม พ.ศ. 2562 / ทั้งโครงการ 1 กรกฎาคม พ.ศ. 2563[3]
“การเวนคืนที่ดิน” จะเวนคืนที่ดิน เฉพาะที่จำเป็นที่ใช้ในการก่อสร้างโครงการฯ เพื่อจัดทำทางขึ้น-ลงของสถานีต่างๆ อาคารจอดรถ ศูนย์ซ่อมบำรุงรักษา และสิ่งจำเป็นอื่น ๆ เท่านั้น โดยต้องเป็นไปตามพระราชบัญญัติว่าด้วยการเวนคืนอสังหาริมทรัพย์ เพื่อกิจการขนส่งมวลชน พ.ศ. 2540 ที่จะกำหนดราคาเวนคืนที่ดิน และค่าทดแทนภาระในอสังหาริมทรัพย์ที่เป็นธรรม โดยจะมีการตั้ง คณะกรรมการเพื่อพิจารณาราคาที่ดิน โดยพิจารณาจากปัจจัยต่างๆ เช่น ทำเลที่ตั้งของที่ดิน, ราคาประเมินของกรมที่ดิน, รวมทั้งราคาซื้อขายในบริเวณนั้น เป็นต้น
“ผู้ถูกเวนคืน” ถือว่าเป็น “ผู้เสียสละ” จะจัดทำชื่อไปติดประกาศเกียรติคุณ ณ สถานีปลายทาง ที่ห้าแยกลาดพร้าว และคูคตด้วย
หน่วยงานที่รับผิดชอบ การรถไฟฟ้าขนส่งมวลชนแห่งประเทศไทย พื้นที่ที่เส้นทางผ่าน อ.ลำลูกกา จ.ปทุมธานี เส้นทาง หลังจากผ่านสถานีคูคตรถไฟฟ้าจะวิ่งไปตามแนวถนนลำลูกกา จากนั้นเข้าสู่สถานีคลองสาม เป็นสถานีแรก เข้าสู่สถานีคลองสี่, สถานีคลองห้า และสิ้นสุดโครงการส่วนต่อขยายส่วนเหนือที่สถานีวงแหวนรอบนอกตะวันออก โดยปัจจุบันส่วนต่อขยายส่วนนี้ได้ถูกรวมเอาไว้เป็นสัญญาการก่อสร้างของร่างสัญญาสัมปทานฉบับใหม่ ที่จะเปิดให้เอกชนเข้ามาประมูลโครงการ และรับบริหารโครงการต่อจาก บมจ. ระบบขนส่งมวลชนกรุงเทพ ดูเพิ่มที่ สัญญาร่วมลงทุน สถานี สถานียกระดับ 4 สถานี เปิดบริการ ยังไม่กำหนด
ใน พ.ศ. 2559 กรุงเทพมหานครได้มีการลงนามในสัญญาว่าด้วยความเข้าใจกับ การรถไฟฟ้าขนส่งมวลชนแห่งประเทศไทย เพื่อให้การให้บริการรถไฟฟ้าสายสีเขียวเป็นของกรุงเทพมหานครแต่เพียงผู้เดียว และเพื่อให้เกิดการบริหารในรูปแบบหนึ่งสายหนึ่งผู้ให้บริการ ตามนโยบายของนายกรัฐมนตรี แต่เนื่องจากงบประมาณในการก่อสร้างทั้งหมดอยู่ที่ 6 หมื่นล้านบาท โดยไม่รวมดอกเบี้ยเงินกู้ซึ่งจะเพิ่มขึ้นอย่างต่อเนื่องทุกปี รวมถึงกรุงเทพมหานครแสดงเจตจำนงค์ในการขอชำระค่างานก่อสร้างตั้งแต่ พ.ศ. 2572 เป็นต้นไป ซึ่งจะทำให้เงินที่ต้องชำระรวมดอกเบี้ยขึ้นสูงถึงแสนล้านบาท ประกอบกับกรุงเทพมหานครไม่สามารถจัดสรรงบประมาณสำหรับการรับโอนโครงการได้ทันตามกำหนดการที่ รฟม. และกระทรวงคมนาคมได้กำหนดไว้ ในสมัย อัศวิน ขวัญเมือง เป็นผู้ว่าราชการกรุงเทพมหานคร จึงมีแนวคิดที่จะให้เอกชนมารับผิดชอบภาระหนี้สินก้อนนี่แทนกรุงเทพมหานครโดยการนำโครงการเข้ากระบวนการสรรหาเอกชนเข้ามาดำเนินการในรูปแบบของสัญญาการร่วมลงทุนระหว่างภาครัฐกับเอกชน หรือ PPP แทน
โดยในร่างสัญญาดังกล่าว กรุงเทพมหานครจะมอบสิทธิ์การบริหารให้กับเอกชนเป็นระยะเวลา 40 ปี โดยเอกชนต้องรับผิดชอบหน้าที่ในการบริหารโครงการทั้งหมดสองระยะดังนี้
ระยะที่หนึ่ง (พ.ศ. 2562 - พ.ศ. 2572) เอกชนผู้ชนะการประมูลจะต้องรับผิดชอบดอกเบี้ยที่เกิดขึ้นกับโครงการทั้งหมด รวมถึงรับความเสี่ยงจากการขาดทุนในการดำเนินงาน ซึ่งกรุงเทพมหานครประเมินจากส่วนต่างของรายได้ที่หายไปจากการกำหนดค่าโดยสารสูงสุดไม่เกิน 65 บาทเทียบกับราคาประเมินของรฟม. 158 บาท และเอกชนต้องจัดหารวมถึงบริหารการเงินเพื่อนำเงินก้อนแรกมาชำระค่าโครงสร้างพื้นฐานทั้งหมด 1.1 แสนล้านบาท เพื่อให้กรุงเทพมหานครนำไปชำระคืนแก่ การรถไฟฟ้าขนส่งมวลชนแห่งประเทศไทย และกระทรวงการคลัง อีกทอดหนึ่ง รวมถึงชำระค่าปรับปรุงสถานีสะพานตากสิน และสะพานสมเด็จพระเจ้าตากสินในกรอบวงเงิน 1,000 ล้านบาท ในระยะนี้เอกชนผู้ชนะการประมูลจะยังไม่สามารถบริหารโครงการได้เต็มตัว เนื่องจากถือเป็นช่วงของการลงทุน โดยเอกชนผู้ชนะจะต้องว่าจ้าง บริษัท ระบบขนส่งมวลชนกรุงเทพ จำกัด (มหาชน) หรือ บีทีเอสซี เป็นผู้ให้บริการชั่วคราวจนถึง พ.ศ. 2572 หรือจนกว่าสัญญาสัมปทานโครงการระบบขนส่งมวลชนกรุงเทพมหานครของบีทีเอสซีจะสิ้นสุดลง ระยะที่สอง (พ.ศ. 2572 - พ.ศ. 2602) เอกชนผู้ชนะการประมูลจะได้รับสิทธิ์ในการบริหารโครงการเชิงพาณิชย์ ตั้งแต่ส่วนสัมปทานของบีทีเอสซี ตลอดจนส่วนต่อขยายทุกระยะ โดยเอกชนผู้ชนะจะต้องจัดหาอุปกรณ์ ขบวนรถไฟฟ้า และระบบการเดินรถไฟฟ้าสำหรับโครงการ รวมถึงลงทุนก่อสร้างงานโยธาในส่วนต่อขยายที่เหลือทั้งหมด (ยศเส-สนามกีฬาแห่งชาติ/เคหะฯ-บางปู/คูคต-วงแหวนตะวันออก) พร้อมทั้งแบ่งรายได้ค่าโดยสารให้กรุงเทพมหานครตามสัดส่วนที่กำหนด หากเอกชนผู้ชนะ เป็นเอกชนที่เกี่ยวข้องกับบีทีเอสซี และ/หรือ มีผู้มีอำนาจควบคุมเป็นบุคคลเดียวกัน (นายคีรี กาญจนพาสน์ และ/หรือ บุคคลในตระกูลกาญจนพาสน์) เอกชนรายนั้นสามารถบริหารโครงการทั้งสองระยะพร้อมกันได้ทันที โดยไม่ต้องรอจนถึง พ.ศ. 2572
อนึ่ง กรุงเทพมหานคร ได้จัดการประชุมสอบถามความเห็นไปยังเอกชนที่เกี่ยวข้อง ได้แก่ บริษัท ระบบขนส่งมวลชนกรุงเทพ จำกัด (มหาชน)​ หรือ บีทีเอสซี บริษัท บีทีเอส กรุ๊ป โฮลดิ้งส์ จำกัด (มหาชน) หรือบีทีเอสกรุ๊ป บริษัท ทางด่วนและรถไฟฟ้ากรุงเทพ จำกัด (มหาชน) หรือบีอีเอ็ม บริษัท รถไฟฟ้า ร.ฟ.ท. จำกัด และ บริษัท ทางยกระดับดอนเมือง จำกัด เป็นที่เรียบร้อยแล้ว เสียงจากเอกชนส่วนใหญ่เห็นตรงกันว่าควรให้กลุ่มบีทีเอสเป็นผู้รับสัมปทานแต่เพียงผู้เดียว เนื่องจากการมอบโครงการให้เอกชนรายอื่นเข้ามาบริหาร เกรงว่าจะเกิดความเสี่ยงต่อการดำเนินการ และอาจทำให้การดำเนินการในอนาคตมีปัญหาตามมา
รหัสชื่อสถานีจุดเชื่อมต่อหมายเหตุเสนาร่วม (Sena Ruam)ยกเลิกโครงการ (แต่ยังมีโครงสร้างรองรับสถานีอยู่)
หน่วยงานที่รับผิดชอบ: สำนักการจราจรและขนส่ง กรุงเทพมหานคร พื้นที่ที่เส้นทางผ่าน: เขตวัฒนา, เขตสวนหลวง, เขตประเวศ, เขตลาดกระบัง กรุงเทพมหานคร, อำเภอบางพลี จังหวัดสมุทรปราการ เส้นทาง: แนวเส้นทางจะต่อขยายจากสถานีอ่อนนุช แล้วเลี้ยวขวาเข้าถนนอ่อนนุช ผ่านแยกศรีนุช แยกพัฒนาการ เข้าสู่ถนนลาดกระบัง จากนั้นเลี้ยวขวาเข้าท่าอากาศยานสุวรรณภูมิในแนวเดียวกับถนนสุวรรณภูมิ 1 เพื่อสิ้นสุดทั้งโครงการที่สถานีท่าอากาศยานสุวรรณภูมิ ซึ่งจะยกระดับอยู่ด้านหน้าอาคารผู้โดยสารหลัก รวมระยะทาง 20 กิโลเมตร แต่เนื่องจากแนวเส้นทางส่วนใหญ่เป็นแนวคู่ขนานกับ รถไฟฟ้าเชื่อมท่าอากาศยานสุวรรณภูมิ ช่วงรามคำแหง - สุวรรณภูมิ ถึงแม้จะเป็นการช่วยแบ่งเบาภาระให้กับโครงการ รวมถึงขนส่งผู้โดยสารออกไปตามแนวถนนอ่อนนุช และถนนลาดกระบัง แต่ด้วยข้อกังขาเรื่องการลงทุน ในการปรับแผนแม่บทระบบขนส่งมวลชนทางรางในปี พ.ศ. 2547 สนข. จึงได้มีการยกเลิกส่วนขยายช่วงนี้ออกไป[5]
หน่วยงานที่รับผิดชอบ: สำนักการจราจรและขนส่ง กรุงเทพมหานคร พื้นที่ที่เส้นทางผ่าน: เขตบางนา กรุงเทพมหานคร เส้นทาง: แนวเส้นทางจะต่อขยายจากสถานีอุดมสุข แล้วเลี้ยวซ้ายเข้าถนนบางนา-บางปะกง แล้วมุ่งหน้าไปทางจังหวัดชลบุรีจนถึงกิโลเมตรที่ 4 บริเวณวัดศรีเอี่ยม รวมระยะทาง 4.4 กิโลเมตร แต่เนื่องจากแนวเส้นทางเป็นเส้นทางระยะสั้น จึงไม่คุ้มค่าต่อการลงทุน ประกอบกับสนข. มีมติยกเลิกเส้นทางช่วงอ่อนนุช - สุวรรณภูมิ กรุงเทพมหานครจึงมีแนวคิดในการต่อขยายเส้นทางจากวัดศรีเอี่ยมออกไปอีก 12 กิโลเมตร เพื่อสิ้นสุดที่บริเวณอาคารผู้โดยสารฝั่งใต้ของท่าอากาศยานสุวรรณภูมิ แล้วยกระดับโครงการออกมาเป็นส่วนต่อขยายบางนา-สุวรรณภูมิ ก่อนแยกโครงการออกมาดำเนินการต่างหากในชื่อ รถไฟฟ้าไลท์เรล สายบางนา-ท่าอากาศยานสุวรรณภูมิ และลดระดับโครงการจากรถไฟฟ้ารางหนักเป็นรถไฟฟ้ารางเบา
รถไฟฟ้าบีทีเอส รถไฟฟ้าบีทีเอส สายสีลม รถไฟฟ้ามหานคร รถไฟฟ้าสายสีแดง โครงข่ายระบบรถไฟฟ้าขนส่งมวลชนในกรุงเทพมหานครและพื้นที่ต่อเนื่อง
หมวดหมู่:รถไฟฟ้าเฉลิมพระเกียรติ 6 รอบพระชนมพรรษา หมวดหมู่:รถไฟลอยฟ้า หมวดหมู่:ระบบขนส่งมวลชนในกรุงเทพมหานคร หมวดหมู่:รถไฟฟ้าในจังหวัดสมุทรปราการ หมวดหมู่:รถไฟฟ้าในจังหวัดปทุมธานี หมวดหมู่:เมกะโปรเจกต์ในประเทศไทย หมวดหมู่:พระราชพิธีมหามงคลเฉลิมพระชนมพรรษา 6 รอบ 5 ธันวาคม 2542 หมวดหมู่:รถไฟฟ้าบีทีเอส